"ንግዲ ጫትን ጸሊም ዕዳጋ ዶላርን ምኽንያት ጎንጺ'ዮም" ኣብዚ ቀረባ እዋን ካብ ቡን ይርከብ ካብ ዝነበረ ኣታዊ ካብ ጫት ዝርከብ ሸርፊ ወፃኢ ብዕፅፊ ዝዛየደ ከምዝኾነ ተገሊፁ። ኣብዚ ሕዚ እዋን ኣስታት ኣርባዕተ ሚልየን ኣፍረይቲ ጫት ከምዘለዉ ድማ ፀብፃባት ይሕብሩ። ጫት ኣብ ምፍራይ፣ ምጉዕዓዝ፣ ኣብ ምክፍፋልን ዝተመስረተ ህይወት ብዙሓት ብሓደ ወገን፣ ወልፊ ጫት ዘስዕቦ ዘሎ ቀውሲ ድማ ብኻልእ ወገን፡ ጫት ክኽልከል ኣለዎ ዝብል ጉዳይ ንብዙሃት ዘካትዕ ኮይኑ ኣሎ። ኣብ ጫት ዝተፈላለዩ መፅናዕትታት ንዝገበሩን ኣብ ዝተፈላለዩ ሃገራዊ መድረኻት ዘተ፡ መፅናዕቶም ንዘቕረቡን ንዶክተር ዘሪሁን መሓመድ ኣዘራሪብናዮም ኣለና። •ካብ ዕግርግር መተማ ዮሃንስ ሃዲሞም፡ ኣብ ገለባት ተዓቚቦም ዝጸንሑ ተጋሩ ቢቢሲ፦ ኣብ ጉዳይ ጫት እንታይ ዓይነት ስጉምቲ ክውሰድ ኣለዎ?
